**NÁRODNÁ RADA SLOVENSKEJ REPUBLIKY**

VI. volebné obdobie

Návrh

**zákon**

z ... 2015,

**ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z., zákona č. 37/2009 Z. z., zákona č. 184/2009 Z. z., zákona č. 37/2011 Z. z., zákona č. 390/2011 Z. z., zákona č. 324/2012 Z. z., zákona č. 125/2013 Z. z., zákona č. 464/2013 Z. z., zákona č. 307/2014 Z. z., nálezu Ústavného súdu Slovenskej republiky č. 330/2014 Z. z. a zákona č. 377/2014 Z. z. sa dopĺňa takto:

§ 2 sa dopĺňa písmenom aa), ktoré znie:

„aa) doplnkovým jedlom raňajky, desiata, olovrant a druhá večera vrátane nápoja podľa § 151a ods. 2 a 4.“.

V § 142 sa na konci pripájajú tieto slová: „a školských predajných automatoch podľa § 151a“.

Za § 151 sa vkladá § 151a, ktorý vrátane nadpisu znie:

„**§ 151a**

**Predaj doplnkových jedál v školách a školských zariadeniach**

(1) Doplnkové jedlá v školách a školských zariadeniach sa môžu predávať aj v školských bufetoch a školských predajných automatoch na základe zmluvy uzatvorenej medzi zriaďovateľom školy alebo školského zariadenia a prevádzkovateľom školského bufetu alebo školského predajného automatu.

(2) Doplnkové jedlá v školských bufetoch a školských predajných automatoch sú najmä

ovocie a zelenina v čerstvom stave,

celozrnné výrobky a cereálne výrobky,

mlieko a mliečne výrobky so zníženým obsahom tukov,

nápoje a prírodné šťavy bez konzervačných prípravkov, pridaného cukru a umelých sladidiel.

(3) Doplnkové jedlá uvedené v odseku 2 písm. a) až d) musia tvoriť najmenej dvojtretinový podiel z celkového ponúkaného sortimentu doplnkových jedál v každom školskom bufete a v každom školskom predajnom automate.

(4) V školských bufetoch a školských predajných automatoch je zakázaný predaj

a) cukroviniek a cukrárskych výrobkov,

b) nápojov a výrobkov s obsahom alkoholu, kofeínu alebo chinínu a energetických nápojov,

c) nemliečnych nápojov s pridaním cukru alebo umelých sladidiel.“.

**Čl. II**

Zákon č. 596/2003 Z. z. o štátnej správe v školstve a školskej samospráve a o zmene
a doplnení niektorých zákonov v znení zákona č. 365/2004 Z. z., zákona č. 564/2004 Z. z., zákona č. 5/2005 Z. z., zákona č. 475/2005 Z. z., zákona č. 279/2006 Z. z., zákona č. 689/2006 Z. z., zákona č. 245/2008 Z. z., zákona č. 462/2008 Z. z., zákona č. 179/2009 Z. z., zákona č. 184/2009 Z. z., zákona č. 214/2009 Z. z., zákona č. 38/2011 Z. z., zákona č. 325/2012 Z. z., zákona č. 345/2012 Z. z., zákona č. 312/2013 Z. z. a zákona č. 464/2013 Z. z. sa mení a dopĺňa takto:

V § 37a odsek 4 znie:

„(4) Okresný úrad v sídle kraja uloží pokutu

a) do 500 eur prevádzkovateľovi školského bufetu a prevádzkovateľovi školského predajného automatu, ktorí porušili ustanovenia osobitného predpisu,79b)

b) do 663, 50 eura

1. obci, ktorá nezabezpečila činnosti podľa § 6 ods. 3,

2. samosprávnemu kraju, ktorý nezabezpečil činnosti podľa § 9 ods. 4,

c) do 1 659, 50 eura

1. obci, ktorá neplnila povinnosti podľa § 6 ods. 13,

2. samosprávnemu kraju, ktorý neplnil povinnosti podľa § 9 ods. 13,

3. obci a samosprávnemu kraju, ktoré porušili ustanovenia o počte žiakov v triedach.“.

Poznámka pod čiarou k odkazu 79b znie:

„79b) § 151a zákona č. 245/2008 Z. z. v znení zákona č. .../2015 Z. z.“.

**Čl. III**

Tento zákon nadobúda účinnosť 1. októbra 2015.